Tann 3. juni koma umleið 20 íslendingar á vitjan í Føroyum. Tað er hvítsunnusamkoman í Kefalvík, sum vitjar Betania í Skopun og Filadelfia í Havn. Tey verða í Føroyum til mánadagin 8. juni. Tey fara at hava eina legu í Deplinum í Skálavík í samstarvi við Betania og Filadelfia. Okkara leiklutur verður at leiða lovsang leygardag seinnapart og leygarkvøld, har Tummas Jacobsen eisini fer at tala. Sunnudag hava tey morgunmøti í Filadelfia og kvøldmøti í Betania. Annars sæst skráin niðanfyri. Tað er altíð stuttligt at vera saman við Íslendingum, og vit síggja fram til nakrar ríkar dagar. Tað eru Kristin og Thordis sum eru fyristøðu par í Keflavík. Øll eru hjartaliga vælkomin til møtini hesar dagarnar. Hvítusunnustevnan 2015 Sunnudagur, 17 Mai 2015 14: 22 Komandi vikuskifti, 22.-25. mai, verður Hvítusunnustevna hildin í Filadelfia í Havn. Í hesum sambandi fáa vit fleiri vitjandi úr Onglandi ið koma at undirvísa og tæna á ymiskan hátt. Heiti á stevnuni er ELDKVEIKJARAR-FRÍGEVING AV GUDS RÍKIS MENTAN. Tey hava ferðast í Ukraina og Moldova síðani 1990 og hava verið trúboðarar í skjótt 35 ár. Hjartamál teirra er at tæna Gudi, elska Hann og elska menniskjuni kring tey. Og líka til dagin í dag hava tey upplivað Hansara trúfesti og umsorgan, tá ið tey yvirgivin til Gud fara út í trúgv. Sum ein bólkur upplivdu vit vekingina, sum var í 90'unum, har mong hoyrdu evangeliið og fingu fatur í eini Bíbliu fyri fyrstu ferð. Í Moldova eru tað tvær samkomur sum eru sætið fyri okkara arbeiði. Tað eru kirkjurnar í Riscani og Falesti, báðar virknar samkomur, sum røkka út til bygdirnar har um leiðir. Vit trúgva uppá eina kirkju, sum er salt og ljós, og sum kann røkka øllum menniskjum. Fátækdømi er stórt og uppgávurnar eru nógvar. Heimasíðan hjá teimum www. pilgrims. mono. net er verd eina vitjan, har sæst hvussu stórt arbeiði tey gera í hesum fátæka landi.